௬. நண்பர்போல் நன்மையானவற்றைச் சொன்னபோதிலும், பகைமை கொண்டவர் சொல்லும் சொற்களின் உண்மைத் தன்மை, விரைவில் உணரப்படும்.  7. சொல்வணக்கம் ஒன்னார்கண் கொள்ளற்க வில்வணக்கம்  தீங்கு குறித்தமை யான்.  ௭. வில்லின் வணக்கம் வணக்கமாக இருந்தாலும், தீங்கு செய்தலைக் குறித்தமையால், பகைவரிடத்திலும் அவருடைய சொல்லின் வணக்கத்தை நன்மையாகக் கொள்ளக் கூடாது.  8. தொழுதகை யுள்ளும் படையொடுங்கும் ஒன்னார்  அழுதகண் ணீரும் அனைத்து.  ௮. பகைவர் வணங்கித் தொழுத கையினுள்ளும், கொலைக்கருவி மறைந்திருக்கும்; பகைவர் அழுது சொரிந்த கண்ணீரும், அத் தன்மையானதே.  9. மிகச்செய்து தம்எள்ளு வாரை நகச்செய்து 